SL
17.1.2022
Uradni list Evropske unije
C 24/29
Sodba Splošnega sodišča z dne 17. novembra 2021 – KV/Komisija (Zadeva T-430/21) (1) (Javni uslužbenci – Uradniki – Zaposlovanje – Razpis javnega natečaja EPSO/AD/371/19 – Sklep natečajne komisije, da tožeče stranke ne pripusti k naslednji fazi natečaja – Merilo za dopustitev v zvezi s poklicnimi izkušnjami – Skladnost merila, ki ga je uporabila natečajna komisija, z razpisom natečaja) (2022/C 24/36) Jezik postopka: italijanščina Stranki Tožeča stranka: KV (zastopnik: M. Velardo, odvetnik) Tožena stranka: Evropska komisija (zastopniki: G. Gattinara, T. Lilamand in I. Melo Sampaio, agenti)
Predmet Predlog na podlagi člena 270 PDEU za razglasitev ničnosti, prvič, sklepa natečajne komisije z dne 19. septembra 2019 o zavrnitvi zahteve za pregled nedopustitve tožeče stranke v naslednjo fazo javnega natečaja EPSO/AD/371/19 in, drugič, sklepa organa za imenovanja z dne 31. marca 2020 o zavrnitvi upravne pritožbe tožeče stranke zoper navedeno odločbo.
Izrek 1.
Sklep natečajne komisije z dne 19. septembra 2019 o zavrnitvi zahteve za pregled izključitve osebe KV iz natečaja EPSO/AD/371/19 se razglasi za ničen. 2.
Evropski komisiji se naloži plačilo stroškov.
(1)
UL C 279, 24.8.2020.
Sodba Splošnega sodišča z dne 24. novembra 2021 – Włodarczyk/EUIPO – Ave Investment (dziandruk) (Zadeva T-434/20) (1) (Znamka Evropske unije – Postopek za ugotovitev ničnosti – Figurativna znamka Evropske unije dziandruk – Absolutni razlog za ničnost – Neobstoj slabe vere – Člen 52(1)(b) Uredbe (ES) št.
207/2009 (postal člen 59(1)(b) Uredbe (EU) 2017/1001)) (2022/C 24/37) Jezik postopka: angleščina Stranke Tožeča stranka: Piotr Włodarczyk (Pabianice, Poljska) (zastopnika: M. Bohaczewski in A. Zalewska, odvetnika) Tožena stranka: Urad Evropske unije za intelektualno lastnino (zastopnika: D. Walicka in V. Ruzek, agenta) Druga stranka pred odborom za pritožbe, intervenientka v postopku pred Splošnim sodiščem: Ave Investment sp. z o.o.
(Pabianice) (zastopnica: K. Błach Morysińska, odvetnica)
Predmet Tožba zoper odločbo četrtega odbora za pritožbe pri EUIPO z dne 8. maja 2020 (zadeva R 2192/2019-4) v zvezi s postopkom za ugotovitev ničnosti med P.
Włodarczykom in družbo Ave Investment.